JUMAL KÕNELEB
Tere jälle!
TV7 nimi on tegelikult Taevas TV7.
TV7 tahab tuua Taevariiki siia maa peale.
Täna tahame rääkida Taevariigist.
Kui Jeesus tuli siia maa peale ja alustas oma kuulutustööd,
siis ei kuulutanud Ta vaid seda,
et tulge Tema juurde ja saate patud andeks,
vaid Ta ütles näiteks Matteuse evangeeliumis 4:17 nii:
"Sellest ajast peale hakkas Jeesus kuulutama:
Parandage meelt, sest taevariik on lähedal!”"
Piiblitõlge "Piibel rahvale" annab veel parema sõnastuse:
"Parandage meelt, sest Taevariik on nüüd siin!"
Meeleparandus tähendab pöördumist.
Taevariik.
Ma ei saa olla sellele mõtlemata.
Mis see õieti on?
Matteuse evangeelium 4:23
"Jeesus rändas läbi kogu Galilea, õpetades nende sünagoogides
ja jutlustades evangeeliumi Kuningriigist
ning tervendades haigeid ja vigaseid rahva seas."
Siin ei öelda, et Ta kuulutas evangeeliumi Jumalast.
Ta ei kuulutanud ka Jumala või Kristuse häid sõnumeid.
Samuti mitte Messia evangeeliumi.
Siin räägitakse Kuningriigi evangeeliumist.
Ta kuulutas Kuningriigi evangeeliumit.
Millise Kuningriigi?
Matteuse evangeelium 24:14
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Mis on Kuningriigi evangeelium?
Mis Kuningriigist käib jutt?
Eriti, kui öeldakse veel, et see on Jeesuses siin?
See on liigutav, sest see tähendab seda,
et kui Jeesus tuli, siis Ta tõi Kuningriigi siia maa peale.
Me pääseme Jumalariiki Jeesuse kaudu.
Parandage meelt, pöörduge ja tulge, sest Taevariik on nüüd siin.
Ta ei toonud ainult päästesõnumit,
vaid Ta tõi ka Taevase Kuningriigi maa peale.
Luuka evangeelium 8:1
"Mõni aeg hiljem rändas Jeesus linnast linna ja külast külla
ning jutlustas ning kuulutas evangeeliumi Jumala riigist.
Ja need kaksteist olid temaga."
Luuka evangeelium 12:32 "Ära karda, sa pisike karjake,
sest teie Isal on hea meel anda teile kuningriik!"
Me ei pea kartma,
sest Taevaisal on hea meel anda meile kuningriik.
Heebrealaste kiri 12:28 "Olgem siis tänulikud,
et me saame kuningriigi, mis ei kõigu..."
Mitte ainult rõõmusõnumi, vaid kuningriigi.
Sama, mis Joy just ütles: Isa on otsustanud anda kuningriigi.
"Teenigem seepärast Jumalat talle meelepäraselt
allaheitlikkuse ja aukartusega."
Kuningriik, mis ei kõigu.
Teame, et meie aeg on väga kõikuv.
Aga Tema ütleb, et meil on kuningriik, mis ei kõigu.
Jakoobuse kiri 2:5 "Kuulge, mu armsad vennad,
eks ole Jumal selle maailma vaesed valinud saama usu läbi rikasteks
ja pärima kuningriiki,
mille ta on tõotanud neile, kes teda armastavad?"
Millisest kuningriigist Ta räägib?
Võtmeküsimus on see,
kas Jeesus räägib vaid sellest Kuningriigist,
mis tuleb omal ajal - mis saab olema peale surma?
Või on see Kuningriik juba praegu maa peal tuntav, kogetav ja elatav?
Kas sel on mingi mõju?
Kas sellel on mingi tähendus me elu jaoks juba pragu maa peal?
Kui see oleks vaid tuleviku teema, mis saab kunagi edaspidi olema,
siis miks õpetas Jeesus
Matteuse evangeeliumis 6:10 Meie Isa palves nii:
"Sinu riik tulgu,
Sinu tahtmine sündigu nagu Taevas, nõnda ka maa peal."
Meil ei oleks vaja seda paluda, et Taevariik tuleks omal ajal.
See sünnib ju igal juhul.
Nii peab see tähendama seda,
et Jeesus soovib, et see Kuningriik tuleks juba nüüd.
Et see tuleks esile praegu ja Ta tahe teostuks maa peal nüüd.
Et Ta saaks koha meie eludes ja teiste eludes juba praegu.
Et Tema Kuningriigi vägi tuleks juba nüüd.
Meid on kutsutud palvetama, et see tuleks juba praegu esile.
Kui vaatasin heebrea ja kreeka keele sõnaraamatutest,
mida see algkeeles tähendab, siis see on "" ehk "basileia".
Otsene tähendus on "kuninglikkus" ja abstraktne tähendus "valitsema".
Jeesus valitseb ja on Kuningas.
See tähendab siis ka mõjusfääri.
Valitsusala, kus Jeesus on Kuningas.
Jumala Kuningriik peab siiski tähendama midagi enamat,
kui ainult Jeesuse isikut.
Kas see tähendab ka kõike seda, mida Jeesus esindab?
Kas see tähendab kõike seda, mida Ta enesega kaasa toob?
Kas see tähendab ka Tema rahu,
armastust, rõõmu ning kõike seda,
mis Tal on, mida Ta omab ja mida Ta esindab?
Kas see on vaimne mõjusfäär? Koht, kus Jumal ja Jeesus asuvad?
Kui mõtleme Jeesuse peale,
kui peatume ja mõtleme Temale,
siis meid ümbritsev atmosfäär muutub.
Temast tulvab rahu, armastust, rõõmu ja hingamist.
See on erinev tunne, kui see,
mida pakub meile hädaldav, stressis ja hirmunud maailm.
Minu meelest on liigutav,
et sedasi Taevariigist rääkides nagu see oleks siinsamas,
on sama tunne, nagu räägiks lastega mingist fantaasiamaailmast.
Lapsena võib sellesse kergelt sattuda.
Lapse jaoks on lihtne end selles ette kujutada.
Ta võib seal näha ja kogeda mida iganes.
Mäletan oma lapsepõlvest, et need mängud on väga tõelised.
Täpselt nagu oleksingi seal.
On tähelepanuväärne, et ka Jeesus ütleb nii Matteuse 18:3
Tõesti, ma ütlen teile, kui te ei pöördu ega saa kui lapsed,
ei pääse te taevariiki!"
Taevariik on vaimus olev tõelisus.
Nagu Joy ütles:
sealt tulvab rahu, armastust, õnnistust ja kõike head.
Kui võtame Jeesuse vastu, siis siirdume Tema Kuningriiki.
Ja seda juba praegu.
Kiri Efeslastele 2:4
"Aga Jumal, kes on rikas halastuselt,
on meid koos Kristusega teinud elavaks
oma suure armastuse pärast, millega ta meid on armastanud,
kuigi me olime surnud üleastumistes."
Tunnistame, et Jeesuses Kristuses sünnib meis elu.
" - Armu läbi te olete päästetud! -
ning on meid koos temaga üles äratanud
ja asetanud taevasesse olukorda Kristuses Jeesuses."
Kui oleme Kristuses ja Ta ütleb: "Jääge minusse ja minu armastusse",
tähendab see,
et Ta on asetanud meid taevasesse olukorda Kristuses.
Meil on ligipääs armu aujärje ette ja kõige pühamasse paika.
Meil on Jeesuse Kristuse kaudu ligipääs Jumala ligiollu Taevas.
Liigutav on see, et siin on kirjas, et meid on juba asetatud sinna.
Kristuses Jeesuses see juba on, mitte meid ei asetata alles tulevikus.
See on oluline vaatenurk,
et me juba oleme Taevariigi kodanikud
ja see Kuningriik on tõeline.
Sama tõeline nagu lapse jaoks fantaasiamaailm,
mis ikkagi on üksnes ettekujutus,
aga Taevariik ei ole ettekujutus.
Me peame sellegipoolest saama laste sarnaseks,
sest see kõik on meist ühe ususammu kaugusel.
Seda ei saa tunnetada loomulike meelte kaudu.
Võime kogeda seda vaimus sama tõelisena kui seda maailma.
Jeesus ütles: "Otsige esmalt..."
"Otsige esmalt minu Kuningriiki ja minu õigust
ja siis kõik see, mille pärast muretsete ja kardate,
antakse teile pealekauba."
Ta soovitab otsida esmalt Tema riiki.
Kui Ta soovitab otsida, siis me saamegi otsida.
Võime püüda mõista, mis see on? Võime seda otsida.
Võime panna silmad kinni ja selle üle mõelda.
Võime peatuda Jeesuse ees
ja avada oma vaimusilmad.
Võime sedasi vaadata, mida kõike Jeesuse ümber on.
Võime võtta vastu rahu, hingamise
ja imelise, sooja Püha Vaimu puudutuse.
Taevariik on ligi tulnud.
Luuka evangeelium 17:21 "Jumala riik on teie seas!”
Seesmiselt meie sees.
Kõige selle kiirustamise ja stressi keskel
võime kogeda Jumala Kuningriigi ligiolu.
Piibel ütleb, et Taevariik on seespidiselt meie sees.
See on õigus ehk see, et mul on Jumalaga kõik korras.
Tema silmis olen ma nüüd õige, püha ja puhtaks pestud.
See on rahu ja isegi rõõm Pühas Vaimus.
Saan elada selles tõelisuses ja see on tõesti tõeline.
See õigus ja rahu on tõelised
ja sügavamad, kui mistahes maailma rahu.
Ja see rõõm on tõeline, pulbitsedes üle olukordade.
See lähtub Jumala ligiolust.
Ma tahan seda Kuningriiki.
Ma elan parema meelega selles kuningriigis.
Piibli sõnul valitseb see vaimumaailm.
See on kõikumatu. See on miski, mis ei kõigu.
Kui otsime ja õpime tundma Taevariiki;
kui me usume sellesse, siis see saab me elus mõjuvõimu.
Rahu saab võimuse, hingamine saab võimuse
ning armastus saab võimuse.
Tekib turvatunne.
Jeesus tõesti ütles: "Püsige minus" ja me oleme oks viinapuus
ning ilma Temata ei või me midagi teha.
Siis see käibki täpselt selle kohta.
Tema Kuningriigis on asjad hoopis erinevad.
Kuningriigis on kõik hästi.
Mind just see su öeldu paelubki, et selles riigis on asjad erilised.
Mind paelub, et on olemas riik, kus asjad käivad isemoodi.
Teile on antud mõista taevariigi saladusi."
Jumalariik on Kuningriik, mille toimimisprintsiibid
erinevad selle maailma riikide põhimõtetest.
Selle majandus toimib erinevalt.
See teema huvitab meid tohutult.
Mis põhimõtted need on, mis toimivad Tema Kuningriigis?
Piibel ütleb, et Tema riik ei kõigu
ja mina tahaksin neid põhimõtteid tundma õppida.
Olen just sellepärast kirjutanud ka oma raamatud.
See on raamatusarja projekt, millest kolm on avaldatud
ja neljas on mu töölaual.
Panin sarjale meelega nimeks "Kuningriigi saladused".
See ei tähenda, et ma teaksin kõiki Taevariigi saladusi.
Ei.
Kuid olen kirja pannud need, mida olen tundma õppinud.
Olen näinud, et need toimivad mu elus.
On tohutu eesõigus, et Jumal avaldab neid saladusi,
kui me Teda otsime.
Jeesus ütleb tõesti nii:
"Otsige esmalt minu riiki ja kõike muud antakse teile."
"Otsige viise, kuidas mina tegutsen, otsige Jumalariigi põhimõtteid
ja kõike muud antakse teile." Milline eelis.
Matteuse evangeelium 13:44
"Taevariik on põllusse peidetud aarde sarnane..."
See on aare, varandus.
"...mille inimene leidis ja peitis jälle.
Ta läks rõõmuga ja müüs ära kõik, mis tal oli,
ning ostis selle põllu."
Issand ütleb sellega,
et see on väärtuslikum, kui kõik muu, mis meil olla võib.
See on väärtuslikeim asi, mida me võiksime leida.
"Veel on taevariik kaupmehe sarnane,
kes otsis ilusaid pärleid.
Kui ta siis leidis ühe eriti hinnalise pärli,
läks ta ja müüs maha kõik, mis tal oli, ning ostis selle."
Issand julgustab ja ütleb, et see on midagi nii väärtuslikku.
See on selline pärl, mis on väärtuslikum ja tähtsam,
et Ta lausa ütleb, et kui otsime esmalt seda riiki,
siis see tingib selle, et kõik muud asjad saavad ka korda.
Kõik asjad nihkuvad paika.
Matteuse evangeeliumis 16:19 räägitakse veel sellest riigist.
Kui uurid Piiblit, näed, et Jeesus räägib sellest sageli.
"Ma annan sulle taevariigi võtmed,
ja mis sa iganes kinni seod maa peal, see on seotud ka taevas,
ja mis sa iganes lahti päästad maa peal,
see on lahti päästetud ka taevas.”
Mida see veel tähendab?
Võtmed. - Mis võtmed?
Taevariigi võtmed.
Kas meil on Teavariigi võtmed?
Meil on need. Võime avada ja siduda.
See räägib just mõjuvõimust.
Teavariigis valitseb Jeesus Kristus
ja Tema on see, kes on võitnud kõik pimeduse väe.
Ta võitis Kolgata ristil 2000 aastat tagasi.
Ta võitis täielikult ja kogu vaenlase väe.
Ta on võitja.
Ta on see, kes valitseb. Tema käes on võim.
Kui elame koos Temaga, elame sellega, kes valitseb.
Kui kasutame Tema nime, peab kogu vaenlase vägi taganema.
Jeesus jätkab ja ütleb Matteuse evangeeliumis 28:18
"Ja Jeesus astus nende juurde ja kõneles neile:
Minule on antud kõik meelevald taevas ja maa peal.
Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni.”
Meid pole üksnes kutsutud levitama evangeeliumi,
vaid ka levitama Jumalariiki selles praeguses ajas.
Peame ka ise sukelduma sellesse usku,
et Tema Vaim saaks täita me elud;
et rahu, imeline usk ja tervenemine võiks voolata me eludesse
ja me saaks levitada Tema riiki, rääkides sellest teistele.
Nõnda saab Tema riik levida juba praegu siin maa peal.
Me saame seda ka ehitada nagu Ta käskis meil palvetada.
Ta palus meil palvetada: "Sinu riik tulgu!"
"Sinu riik tulgu, Sinu tahtmine sündigu,
nagu Taevas, nõnda ka maa peal."
Minu jaoks on väga innustav,
et meie Agape-keskuses kristlikus koolis ja lasteaias,
on võimalus mõelda selle üle,
millised on Jumala Kuningriigi põhimõtted
nagu näiteks armastus.
Saame ehitada selle järgi.
Pole vaja ehitada maiste reeglite järgi.
Tasub püüda mõista, millised on Tema põhimõtted
ja hoida neist kinni.
Tasub ehitada rahu, armastuse ja hingamise atmosfääri.
Nii hästi, kui seda oskame.
Kuid nüüd küll palvetame.
Tänu Sulle, Issand,
et Sina oled tulnud, et meil oleks elu ja kõike ülirohkesti.
Issand, ma tänan Sind selle eest, et meil on ligipääs Su Kuningriiki.
Me võime tõeliselt õppida tundma Sinu riiki.
Issand, tänan, et saame rahuneda ja puhata selles hetkes.
Issand, Sa ütlesid, et Sa ei ole tulnud meile uusi ikkeid tooma,
vaid Sa oled tulnud meile hingamist andma.
Tänu, Issand, et Sinu riik saab täita meie elud
ja kõik meie elu valdkonnad.
Issand, me avame oma südamed ja laseme Sul sisse tulla.
Laseme Sul tulla eriti neisse valdkondadesse,
milles meil on probleeme.
Me laseme Su sisse just praegusel hetkel
ja just sellesse valdkonda, kus on mingil moel raske.
Tänu, Issand, et Sa tuled koos kõikide oma inglitega.
Püha Vaim tuleb ja Jeesus tuleb ning võtab kontrolli üle
just nendes valdkondades mu elus, mis on väljakutsete rohked.
Issand, tänan, et hakkad tegema tööd ja mõjutama
ning asju muutma.
Tänu, Issand,
et hakkad tooma Taevariiki sellesse olukorda.
Issand, ma lihtsalt tänan Sind. Tänu, et Sa oled muutev Jumal.
Sa tahad jätkuvalt muuta mu elus asju ja teha neid koguaeg paremaks.
Tänu, Issand.
Tänu, et võime jääda imelisse rahulikku atmosfääri.
Jeesuse nimel, aamen.
Tunnen, et Issand tahab öelda: "Olen kutsunud Sind oma riiki.
See riik ei kõigu ja ma kutsun sind ka täna.
Tule minu juurde, sest minu juures on igavene rahu.
Siin on hingamine, tervenemine, õnnistus ja kõik, mida vajad.
Tule!"
Aamen.
Tänu Jeesus TV7 eest, mis on Taevariigi telekanal.
Vähemalt soovib see tuua Taevariiki maa peale
nii hästi, kui seda üldse võib meedia kaudu teha.
Kui soovid toetada Taevas TV7 kanalit,
võid helistada numbrile 900 1777 Kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Kui soovid teada rohkem meie tööst,
külasta meie kodulehekülge: www.kristillinenkoulu.org
Kui soovid rohkem teada Jumalariigi saladuste kohta,
mis minu elus on toiminud ja on saanud väga olulisteks,
siis neist olen kirjutanud sarja, millest on ilmunud kolm raamatut.
Esimene käsitleb seda, milline on Jumal tegelikult,
teine seda, kuidas võime Teda lähedaselt tundma õppida
ja kolmas, kõige uuem raamat,
räägib sellest, millisena Jumal meid näeb.
Need aitavad ka sul pääseda Jumalariiki,
kus sa õigupoolest juba oledki.
Ole õnnistatud Jeesuse nimel!
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin